Σάντερλαντ ΑΦΚ

Η Σάντερλαντ ΑΦΚ (αγγλικά: Sunderland A.F.C.) είναι αγγλική ποδοσφαιρική ομάδα. Η έδρα της είναι η πόλη του Σάντερλαντ στη βορειοανατολική Αγγλία και αγωνίζεται στην Πρέμιερ Λιγκ. Ιδρύθηκε το 1879"Sunderland", Soccerbase και υπήρξε μια από τις σπουδαιότερες ομάδες προπολεμικά, όταν και κατέκτησε τους περισσότερους τίτλους της, ενώ μέχρι σήμερα είναι η έκτη αγγλική ομάδα σε κατακτήσεις πρωταθλημάτων.

Σήμερα, η Σάντερλαντ είναι μία από τις πλουσιότερες ομάδες ποδοσφαίρου στον κόσμο. Το 2014 η αξία της αποτιμόταν στα 93 εκατομμύρια δολάρια, καθιστώντας την στην 31η θέση διεθνώς"The Brand Finance Football 50 2014", brandirectory.comSunderland AFC in world top 50 rich list , sunderlandecho.com, 30 Μαΐου 2014. Μετά από 8 χρόνια η ομάδα επέστρεψε στην Premier League νικώντας στο Γουέμπλεϊ την Σέφιλντ Γιουνάιτεντ με ανατροπή 2-1 στις καθυστερήσεις.

Ιστορία
Τα πρώτα χρόνια και οι πρώτοι θρίαμβοι
Η Σάντερλαντ ιδρύθηκε το 1879 ως Σάντερλαντ εντ Ντίστρικτ Τίτσερς (Sunderland & District Teachers Association Football Club) από τον Τζέιμς Άλαν, δάσκαλο στο οικοτροφείο του ΧέντονJohn Simkin (BA, MA, MPhil), "Spartacus Educational James Allan", Spartacus Schoolnet. Σκοπός του ιδρυτή της ήταν η ψυχαγωγία των δασκάλων της ευρύτερης περιοχήςPaul Days, John Hudson, John Hudson και Bernard Callaghan, Sunderland AFC: The Official History 1879–2000, Business Education Publishers Ltd, σελ. 3-4, ISBN 978-0-9536984-1-7.. Το πρώτο καταγεγραμμένο παιχνίδι της ομάδας ήταν εναντίον της Φέρρυχιλ Αθλέτικ το Νοέμβρη του 1880, στο οποίο ηττήθηκε με 1-0. Αρχικώς η φανέλα της ήταν μπλε χρώματος, σε αντίθεση με την ερυθρόλευκη που χρησιμοποιεί σήμεραDays, σελ. 15.. Πρώτη της έδρα ήταν το Μπλου Χάουζ Φιλντ στο Χέντον, κοντά στο σχολείο του Τζέιμς Άλαν, την οποία η ομάδα σύντομα θα εγκατέλειπε όπως και άλλες τρεις έδρες μέσα σε εφτά χρόνια μέχρι την εγκατάστασή της στο γήπεδο Νιούκαστλ Ρόουντ το 1886Days, σελ. 3..

Το 1881 η ομάδα μετονομάστηκε σε Σάντερλαντ Ασσοσιέισον Φούτμπολ Κλαμπ (Sunderland Association Football Club), ενώ παράλληλα επετράπη η συμμετοχή σε όσους δεν ήταν δάσκαλοιDays, σελ. 7.. Το 1885 το κλαμπ έγινε επαγγελματικό, ενσωματώνοντας και έναν αριθμό Σκωτσέζων παιχτών. Ο Τζέιμς Άλαν όμως εγκατέλειψε το 1888 το δημιούργημά του, λόγω της αποστροφής του προς τον επαγγελματικό αθλητισμό και ίδρυσε μια νέα ομάδα, την Σάντερλαντ ΆλμπιονDays, σελ. 18., η οποία όμως 4 χρόνια αργότερα διαλύθηκε.

Στην αρχή η Σάντερλαντ συμμετείχε σε τοπικές διοργανώσεις και το Κύπελλο Αγγλίας. Επιπλέον, έπαιρνε μέρος σε φιλικά με ομάδες της Φούτμπολ Λιγκ (η σημερινή Πρέμιερ Λιγκ). Τον Απρίλιο του 1889 νίκησε την πρωταθλήτρια της Φούτμπολ Λιγκ, Πρέστον Νορθ ΕντDays, σελ. 20.. Καθώς η δημοφιλία της ομάδας μεγάλωνε, αιτήθηκε τη συμμετοχή της στη Φούτμπολ Λιγκ. Προσφέρθηκε μάλιστα η ομάδα να καλύψει τα έξοδα ταξιδίων άλλων ομάδων της Λίγκας, για την επιπλέον απόσταση που θα είχαν να καλύψουν μέχρι τη βορειοανατολική ΑγγλίαDays, σελ. 21..

Η προσφορά αυτή έπαιξε μεγάλο ρόλο στο να γίνει δεκτή στη Λίγκα, αντικαθιστώντας τη Στόουκ Σίτι, εκ των ιδρυτών της Φούτμπολ Λιγκ, που απέτυχε να επανεκλεγεί κατά τη διαδικασία εκλογής των ομάδων που θα συμμετείχαν εκείνη τη χρονιά στο πρωτάθλημαDays, σελ. 27-28.. Τη δεύτερη χρονιά της στη Φούτμπολ Λιγκ, η Σάντερλαντ κέρδισε τον τίτλο, με πέντε βαθμούς διαφορά από την Πρέστον Νορθ ΕντDays, σελ. 29-30.. Η επιτυχία επαναλήφθηκε την επόμενη χρονιά, με το δεύτερο κατά σειρά τίτλο πρωταθλήματος, τη φορά αυτή με διαφορά έντεκα βαθμών από το δεύτεροDays, σελ. 31-32.. Τη σεζόν εκείνη πέτυχε και ένα εντυπωσιακό 8-1 επί της Γουέστ Μπρόμιτς ΆλμπιονDays, σελ. 32..

Τη σεζόν 1893-94 πλησίασε κοντά στο τρίτο συνεχόμενο πρωτάθλημα, τερματίζοντας δεύτερη πίσω από την Άστον ΒίλαDays, σελ. 35-36.. Το 1894-95 κατέκτησε το τρίτο της πρωτάθλημα σε τέσσερα χρόνια, μετά το οποίο αντιμετώπισε τη Χαρτ οφ Μιντλόθιαν, πρωταθλήτρια της Σκωτίας. Το παιχνίδι έλαβε χώρα στις 27 Απριλίου 1895 και θεωρήθηκε ως ματς για τον παγκόσμιο τίτλο, καθώς οι σκωτσέζικες ομάδες θεωρούντο τότε μαζί με τις αγγλικές οι καλύτερες παγκοσμίως. Η Σάντερλαντ επικράτησε με σκορ 5-3 και ονομάστηκε άτυπη πρωταθλήτρια κόσμου.

Από το 1886 ώς το 1898, έδρα της Σάντερλαντ αποτέλσε το Νιούκαστλ Ρόουντ. Το 1898, το κλαμπ μετακόμισε στην έδρα που θα διατηρούσε για έναν αιώνα σχεδόν, το θρυλικό Ρόκερ ΠαρκDays, σελ. 45-46.. Αρχικώς, είχε χωρητικότητα 30.000 θεατώνDays, σελ. 46., όμως επεκτάθηκε σταδιακά κατορθώνοντας να φιλοξενήσει 75.000 στον 6ο γύρο του Κυπέλλου Αγγλίας ενάντια στην Ντέρμπι Κάουντι στις 8 Μαρτίου 1933Days, σελ. 134..

Το 1901-02 η Σάντερλαντ κέρδισε το τέταρτο πρωτάθλημα στην ιστορία της.

Νέες επιτυχίες
Στις 5 Δεκεμβρίου 1908 η Σάντερλαντ πέτυχε την μεγαλύτερη σε σκορ νίκη πρωταθλήματος στην ιστορία της. Η νίκη αυτή, ήταν ο θρίαμβος με 9-1 ενάντια στη μεγάλη της αντίπαλο, τη Νιούκασλ ΓιουνάιτεντDays, σελ. 73–76.. Η ομάδα κατέκτησε το πρωτάθλημα και πάλι το 1913, και φτάνοντας για πρώτη φορά στον τελικό του Κυπέλλου, όπου ηττήθηκε με 1-0 από την Άστον Βίλα, λίγο έλειψε να κατακτήσει το νταμπλDays, σελ. 85–86.. Στη σεζόν 1922-23 έφτασε κοντά στην κατάκτηση ακόμα ενός πρωταθλήματος, τερματίζοντας δεύτερη πίσω από τη ΛίβερπουλDays, σελ. 107-108., ενώ την επόμενη χρονιά τερμάτισε τρίτη, μόλις τέσσερις βαθμούς πίσω από την κορυφήDays, σελ. 111-112..

Το έκτο πρωτάθλημα της Σάντερλαντ, ήρθε τη σεζόν 1935-36Days, σελ. 139-140.. Την επόμενη χρονιά κατέκτησε το πρώτο της Κύπελλο, νικώντας με 3-1 την Πρέστον Νορθ Εντ στο Στάδιο Γουέμπλεϊ.

Έδρα

Σε όλη την ιστορία της, η Σάντερλαντ έχει χρησιμοποιήσει 7 γήπεδα ως έδρα.

Πρώτη της έδρα, από το 1879, αποτέλεσε το Μπλου Χάουζ Φιλντ. Τρία χρόνια αργότερα, η Σάντερλαντ μεταφέρθηκε στο Γκρόουβς Φιλντ ενώ την επόμενη χρονιά έπαιξε στο Χορέσιο Στριτ, όπου ήταν το πρώτο γήπεδο που χρησιμοποιήθηκε για έδρα, και ήταν βόρεια του ποταμού Γουέαρ. Εκεί έμεινε, επίσης μόνο για ένα χρόνο. Επόμενη έδρα ήταν το Αμπς Φιλντ, όπου χρησιμοποιήθηκε για δύο σεζόν.

Το 1886, η Σάντερλαντ μεταφέρθηκε στο Νιούκασλ Ρόουντ. Από το 1897, έδρα της Σάντερλαντ αποτέλεσε για 100 ακριβώς χρόνια, το ιστορικό Ρόκερ Παρκ, το οποίο έκλεισε το 1997 και κατεδαφίστηκε το 1998. Από το 1997, η Σάντερλαντ αγωνίζεται στο Στάδιο του Φωτός.

Υποστηρικτές
Στη σεζόν 2013-14 της Πρέμιερ Λιγκ, η Σάντερλαντ είχε το έβδομο υψηλότερο μέσο όρο θεατών ανάμεσα στους 20 συλλόγους του πρωταθλήματος. Συγκεκριμένα, στην έδρα της είχε έναν μέσο όρο 41.089 θεατών ανά αγώνα"Barclays Premier League Team Attendance Statistics – 2011–12 – ESPN Soccernet" , Soccernet.espn.go.com.

Η Σάντερλαντ έχει υποστηρικτές κυρίως στην βορειοανατολική Αγγλία, ενώ υπάρχουν λέσχες υποστηρικτών της σε διάφορες χώρες, όπως σε Βέλγιο, Βουλγαρία, Ιρλανδία, Ντουμπάι, Ολλανδία, Χονγκ Κονγκ, Ισπανία, Ηνωμένες Πολιτείες, Νορβηγία, Σιέρα Λεόνε, Αυστραλία"Supporters' Groups", Sunderland A.F.C., ενώ και στην Ελλάδα υπάρχει μια προσπάθεια για συσπείρωση των φίλων τηςSunderland AFC - Hellenic Supporters Club.

Οι οπαδοί της Σάντερλαντ, ως επί το πλείστον πολιτικά προέρχονται από την Αριστερά. Σε αρκετούς αγώνες τραγουδούν το "The Red Flag" ("Η Κόκκινη Σημαία"), ενώ ο πρώην πρόεδρος της, Μπομπ Μάρεϊ, έχει περιγράψει την Σάντερλαντ ως "εργατική ομάδα""Miners call on Sunderland to return iconic banner as defiant Di Canio calls anger over fascism claims 'ridiculous and pathetic'". Daily Mail, 2 Απριλίου 2013Σάιμον Μπερντ, "Paolo Di Canio the 'fascist': Can socialist Sunderland learn to live with their self-proclaimed facist new manager", Mirror, 1 Απριλίου 2013.

Αντιπαλότητες
Η Σάντερλαντ διατηρεί αντιπαλότητα με ομάδες όπως η Μίντλεσμπρο Φ.Κ. και η Λιντς Γιουνάιτεντ, όμως παραδοσιακά η κύρια αντίπαλος της Σάντερλαντ είναι η Νιούκασλ Γιουνάιτεντ, οι αναμετρήσεις των οποίων αποκαλούνται Τάιν-Γουέαρ ντέρμπιΑπό τα ονόματα των ποταμών που περνούν μέσα από τις δύο πόλεις (ο ποταμός Τάιν από το Νιούκασλ και ο Γουέαρ από το Σάντερλαντ). και αποτελούν ένα από τα μεγαλύτερα ντέρμπι της Αγγλίας. Η αντιπαλότητα της Σάντερλαντ με τη Νιούκασλ ξεκίνησε από τη δεκαετία του 1880. Η πρώτη επίσημη αναμέτρηση των δύο ομάδων έγινε το 1887 και ήταν ένας αγώνας για το Κύπελλο Αγγλίας, όπου η Σάντερλαντ νίκησε με 2-0.

Η αντιπαλότητα της Σάντερλαντ ΑΦΚ και της Νιούκασλ Γιουνάιτεντ αντικατοπτρίζει τον, πέρα από το ποδόσφαιρο, παραδοσιακό ανταγωνισμό των γειτονικών πόλεων του Σάντερλαντ και του Νιούκασλ που απέχουν λιγότερα από 20 χιλιόμετρα. Συγκεκριμένα, ήδη από τον 17ο αιώνα το Σάντερλαντ και το Νιούκαστλ, υπήρξαν σε αντιμαχόμενα στρατόπεδα κατά τον Αγγλικό εμφύλιο πόλεμο όπου η διαμαρτυρία για τα προνόμια που είχαν οι έμποροι του μοναρχικού Νιούκασλ, οδήγησαν στο να γίνει το Σάντερλαντ προπύργιο των κοινοβουλευτικώνS. Middlebrook, Newcastle Upon Tyne: Its Growth and Achievement, σελ. 87, Newcastle Chronicle and Journal, Νιούκασλ, 1950.Tom Corfe, History of Sunderland, σελ. 35-45, Frank Graham, Νιούκασλ, 1973.. Επίσης, κατά την εξέγερση των Ιακωβιτών, οι δύο πόλεις βρέθηκαν και πάλι σε αντιμαχόμενες πλευρές. Το Νιούκασλ τάχθηκε με τον Οίκο του Αννόβερου και τον Γερμανό βασιλιά Γεώργιο, ενώ το Σάντερλαντ υποστήριξε τον σκωτσέζικο Οίκο των ΣτιούαρτBill Griffiths, A Dictionary of North East Dialect, σελ. 86. Northumbria University Press, Νιούκασλ, 2004..

Ψευδώνυμα
Το επίσημο ψευδώνυμο της Σάντερλαντ είναι Μαύρες Γάτες. Άλλα παρατσούκλια είναι: Ροκερίτες (από το παλιά τους έδρα Ρόκερ Παρκ), Ελαφρά Ταξιαρχία και Ανθρακωρύχοι.

 Χορηγοί 
Φέτος η Σάντερλαντ θα συνεργάζεται επίσης και με την στοιχηματική εταιρία Coral, η οποία θα προμηθεύει την ομάδα με αναλυτικά στοιχηματικά στοιχεία την ώρα του παιχνιδιού.
PeriodKit manufacturerShirt sponsor1975–81Umbro1981–83Le Coq Sportif1983–85NikeCowie’s1985–86Vaux Breweries1986–88Patrick1988–94Hummel1994–97Avec1997-00Asics2000–04NikeReg Vardy2004–05Diadora2005–07Lonsdale2007–10UmbroBoylesports2010–12Tombola2012–13AdidasInvest In Africa2013–15Bidvest2015–Dafabet

Σύνθεση ομάδας

Τίτλοι
Η Σάντερλαντ έχει κερδίσει έξι φορές το Αγγλικό Πρωτάθλημα, δύο φορές το Κύπελλο Αγγλίας και μία φορά το Τσάριτι Σιλντ.

Πρωταθλήματα
Πρωταθλήματα Αγγλίας (6): 1891-92, 1892-93, 1894-95, 1901-02, 1912-13, 1935-36
Πρωταθλήματα δεύτερης κατά σειρά κατηγορίας (5): 1975–76, 1995–96, 1998–99, 2004–05, 2006–07
Πρωταθλήματα τρίτης κατά σειρά κατηγορίας (1): 1987–88

Κύπελλα
Κύπελλα Αγγλίας (2): 1937Σάντερλαντ - Πρέστον Νορθ Εντ 3-1, 1973Σάντερλαντ - Λιντς Γιουνάιτεντ 1-0
Τσάριτι Σιλντ (1): 1936Σάντερλαντ - Άρσεναλ  2-1
Σέριφ οφ Λόντον Τσάριτι Σιλντ (1): 1903

Άλλες διακρίσεις
BBC Sports Personality Team of the Year Award (1): 1973
Football World Championship (1): 1895

Ρεκόρ
Ομάδας
Μεγαλύτερη νίκη: 23-0, με την Κάσλταουν (1884)
Μεγαλύτερη ήττα: 8-0, από την Σέφιλντ Γουένσντεϊ (1911), την Γουέστ Χαμ (1968), την Γουότφορντ (1982) και την Σαουθάμπτον (2014) 
Ρεκόρ προσέλευσης: 75.118, με τη Ντέρμπι Κάουντι, (1933)

Παικτών
Περισσότερα γκολ: 228, Μπόμπι Γκέρνι (1925–50)
Περισσότερες συμμετοχές: 627, Τζίμι Μοντγκόμερι (1960–77)
Περισσότερα γκολ σε μία σεζόν: 43, Ντέιβ Χάλιντεϊ (1928-29)
Γηραιότερος παίκτης: 39 και 76 ημερών, Τόμι Έργουιν (1935)
Νεαρότερος παίκτης: 15 χρονών και 185 ημερών, Ντέρεκ Φόρστερ (1964)

Υποσημειώσεις

 Εξωτερικοί σύνδεσμοι 



Κατηγορία:Αθλητικοί σύλλογοι Αγγλίας
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1879